DOICIMÉAD INMHEÁNACH OIBRE DE CHUID AN CHOIMISIÚIN ACHOIMRE FEIDHMIÚCHÁIN AR AN MEASÚNÚ TIONCHAIR a ghabhann leis an doiciméad Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE maidir le fearais a dhónn breoslaí gásacha /* SWD/2014/0150 final */





DOICIMÉAD INMHEÁNACH OIBRE DE CHUID AN CHOIMISIÚIN ACHOIMRE FEIDHMIÚCHÁIN AR AN MEASÚNÚ TIONCHAIR a ghabhann leis an doiciméad Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE maidir le fearais a dhónn breoslaí gásacha 1. An Fhadhb a shainiú In ainneoin go bhfuil ag éirí go maith le feidhmiú Threoir na bhFearas Gáis 2009/142/EC (GAD), tá tuairim fhorleathan ann go dteastaíonn roinnt feabhsuithe. Bhí formhóir na bhfhreagróirí ar an gComhairliúchán Poiblí (2011-2012) den tuairim sin chomh maith. Leag an Comhairliúchán Poiblí agus an Staidéar um Measúnú Tionchair (2012) araon go leor béime ar shainaithint fíorfhadhbanna a d'fhéadfadh tarlú agus cúiseanna na bhfadhbanna sin. Léiríodh ó ghrinnanailís ar na sonraí go léir a bhí ar fáil agus ar na hathruithe molta nach raibh aon fhianaise ann chun údar a thabhairt don réim a leathnú mar gheall ar chúiseanna sábháilteachta. Maidir le feidhmiú an mhargaidh inmheánaigh, ní rabhthas in ann aon fhadhbanna sonracha a bhaineann le bacainní i gcoinne na trádála a shainaithint. Mar thoradh air sin, ní raibh aon údar le táirgí nua a chur faoin raon feidhme. Níl athruithe móra i gceist sna réimsí atá le feabhsú. Ní thiocfaidh aon athrú ar an gcreat dlíthiúil agus is dócha nach mbeidh ach tionchair bheaga nó tionchair ar bith i gceist leis na hathruithe seo. Ní mór, mar sin féin, aghaidh a thabhairt ar na saincheisteanna a leanas: Saincheist 1: Treoir na bhFearas Gáis a ailíniú le Cinneadh Uimh. 768/228/EC maidir leis an gCreat Nua Reachtaíochta Tá go leor de na fadhbanna ginearálta a aithníodh faoin gCreat Nua Reachtaíochta tugtha faoi deara chomh maith i gcomhthéacs chur chun feidhme Threoir na bhFearas Gáis, leithéidí na difríochtaí idir caighdeáin na seirbhísí a chuirtear ar fáil ag na comhlachtaí dá dtugtar fógra agus a gcuid cleachtas faireacháin agus meastóireachta. Meastar chomh maith go bhfuil an creat dlíthiúil casta agus neamhréireach. Rinneadh grinnscrúdú cheana féin ar na roghanna éagsúla chun éifeacht a thabhairt don Chinneadh maidir leis an gCreat Nua Reachtaíochta sa Tuarascáil um Measúnú Tionchair maidir le Pacáiste Ailínithe an Chreata Nua Reachtaíochta. Ós rud é gurb ionann na roghanna agus a dtionchair i gcás Threoir na bhFearas Gáis, ní dhearnadh scrúdú ar na gnéithe seo sa Tuarascáil um Measúnú Tionchair maidir le Treoir na bhFearas Gáis. Saincheist 2: Deireadh a chur leis an teorainn teochta 105oC ó shainiú an raoin feidhme Tugadh an teorainn isteach ar dtús ós rud é go raibh na guaiseacha de dheasca brú i gcás na dtáirgí lena mbaineann faoi réir reachtaíochta náisiúnta i bhformhór na mBallstát tráth a glacadh Treoir na bhFearas Gáis. Tagann na guaiseacha seo faoi reachtaíocht um chomhchuibhiú an Aontais Eorpaigh faoi láthair, rud a thugann le tuiscint nach bhfuil baol coinbhleachta le reachtaíocht náisiúnta a thuilleadh agus meastar, dá bharr, nach bhfuil aon chríoch úsáideach leis an eisiamh níos mó. Saincheist 3: Na sainmhínithe atá in easnamh faoi láthair a thabhairt isteach Níl foclaíocht shainmhíniú an raoin feidhme cruinn mar atá sé faoi láthair agus tá gá le léirthuiscint dá bharr. An raon feidhme a shainiú trí liosta d'úsáidí táirgí a sholáthar is cúis leis seo, ach ní sholáthraítear aon sainmhínithe ar na húsáidí. Cé go ndearnadh go leor iarrachtaí chun an raon feidhme a léirthuiscint roimhe seo níor soláthraíodh an deimhneacht dhlíthiúil agus an chobhsaíocht is gá atá iarrtha ag na geallsealbhóirí. Saincheist 4: Ábhar neamhdhóthanach maidir le cur in iúl an chineáil gáis agus an brú soláthair lena mbaineann Níl na cineálacha gáis ná brú an tsoláthair lena mbaineann faoi réir comhchuibhithe i gcreat Threoir na bhFearas Gáis. D'fhonn a áirithiú go bhfuil na sonraí cuí seo maidir le sábháilteacht agus feidhmiú ar fáil, ceanglaítear le hAirteagal 2(2) ar Bhallstáit an cineál gáis agus an soláthar brú lena mbaineann a úsáidtear ina gcríocha a shonrú. Níl an fhaisnéis a shonraítear faoi láthair maidir leis na coinníollacha a bhaineann le soláthar gáis leordhóthanach. Ós rud é nach leagtar síos i dTreoir na bhFearas Gáis na paraiméadair ba cheart a sholáthar ná ní dhéantar comhchuibhiú ar fhormáid an chur in iúl, tá gá leis na paraiméadair seo a chinneadh agus le comhfhormáid a shainiú d'fhonn leordhóthanacht agus inchomparáideacht na faisnéise a áirithiú. Chinnteofaí leis seo chomh maith go ndéileálfaí go hiomchuí i dTreoir na bhFearas Gáis leis an méadú ar úsáid bhithgháis. Saincheist 5: Soiléiriú maidir leis an gcaidreamh idir Treoir na bhFearas Gáis agus reachtaíocht an AE i dtaca le héifeachtúlacht fhuinnimh Tá Bunriachtanas 3.5. faoi "úsáid réasúnach fuinnimh" an‑chineálach i gcomparáid leis an mionsonrú ar na riachtanais agus na bearta cur chun feidhme lena mbaineann sa Treoir um Éicidhearthóireacht. Tá téarmaíocht Threoir na bhFearas Gáis as dáta chomh maith agus ní mór í a ailíniú leis an téarmaíocht nua‑aimseartha a úsáidtear sa reachtaíocht is déanaí de chuid an AE maidir le héifeachtúlacht fhuinnimh. Ós rud é go bhfuil reachtaíocht an AE maidir le héifeachtúlacht fhuinnimh ag athrú go tapa agus go dtabharfar isteach bearta nua cur chun feidhme faoin Treoir um Éicidhearthóireacht a mbeidh feidhm acu ar réimse níos mó i gcónaí d'fhearais gháis, is gá feidhmiú Bhunriachtanas 3.5 a shoiléiriú sa chás go bhfuil reachtaíocht níos sonraí ann. Saincheist 6: Soiléireacht fhorálacha Threoir na bhFearas Gáis Níor tugadh faoi deara aon fhadhbanna eile maidir le forálacha Threoir na bhFearas Gáis. Tá sé léirithe go bhfuil na rioscaí gáis a d'fhéadfadh eascairt ó fhearais agus feistis clúdaithe go maith faoi na Ceanglais Riachtanacha. Tá roinnt ábhar imní níos leithne ann ó thaobh sábháilteachta de, nimhiú ó aonocsaíd charbóin go háirithe, arb é an chúis is mó báis é a bhaineann le fearais gháis. Tá an chosúlacht air go mbaineann na húdair imní ó thaobh sábhailteachta de le hábhair atá lasmuigh de raon feidhme Threoir na bhFearas Gáis, amhail easnamh maidir le suiteáil, easpa chothabhála agus mí‑úsáid fearas. Faoi láthair, ní shonraítear i dTreoir na bhFearas Gáis na prionsabail ghinearálta ó thaobh dearaidh de nach mór a chur i bhfeidhm d'fhonn sábháilteacht fearas agus feisteas a bhaint amach. Cé go meastar go gclúdaítear na prionsabail seo sna Ceanglais riachtanacha atá ann cheana féin, bheadh sé níos fearr iad a bheith sa téacs dlíthiúil d'fhonn a sheachaint, mar shampla, go n‑úsáidfeadh páirtithe mífhreagracha rabhaidh in áit táirgí atá sábháilte iontu féin a dhearadh. Dhéanfaí tabhairt isteach na bprionsabal maidir le comhtháthú sábhailteachta faireachán ar an margadh a éascú chomh maith. An gá le hidirghabháil phoiblí Tá gníomhaíocht an AE sa réimse seo bunaithe ar Airteagal 114 den CFAE. Tá na gnéithe ar a dtugtar aghaidh sa chomhthéacs seo á rialú cheana féin faoi Threoir na bhFearas Gáis. Ní thugtar aghaidh go héifeachtach sa reachtaíocht seo ar na fadhbanna a aithníodh áfach. Is léir ón staidéar a rinneadh agus ó na conclúidí ar na roghanna a ndearnadh staidéar orthu nach mbeidh deireadh leis na fadhbanna seo mura ndéanfar athbhreithniú ar an Treoir. 2. Anailís na coimhdeachta Ar mhaithe le feidhmiú éifeachtach agus ceart an mhargaidh inmheánaigh tá gá le rialacha coiteanna d'fhearais gháis maidir le rioscaí sábhailteachta agus sláinte mar thoradh ar úsáid gháis agus maidir le héifeachtúlacht fhuinnimh na bhfearas sin chomh maith. Ionas nach gcuirfeadh aon ghníomhaíochtaí a thógfaí ag an leibhéal náisiúnta bacainní ar shaorghluaiseacht fhearas ní mór aon athrú maidir le raon feidhme, nósanna imeachta nó ceanglais a chur i gcrích ag leibhéal an AE. Chomh maith leis sin, beifear ag cur le soiléireacht dhlíthiúil, ag cur le laghdú chostais na monaróirí agus ag áirithiú go mbeidh comhchreat Eorpach maidir le fearais agus feistis a chur ar an margadh. Tá baint ag prionsabal na coimhdeachta chomh maith maidir le forálacha nua an athbhreithnithe a bhaineann le hailíniú leis an gCinneadh maidir leis an gCreat Nua Reachtaíochta. Is léir ón taithí ar an ábhar gur eascair cineálacha cur chuige éagsúla laistigh den AE ó bhearta a tógadh ar an leibhéal náisiúnta, rud a bhaineann an bonn ó chuspóirí an Mhargaidh Inmheánaigh. Is féidir na cuspóirí atá leagtha amach a bhaint amach i bhfad níos fearr le gníomhaíocht chomhordaithe ar leibhéal an AE, agus is féidir, go háirithe, faireachán margaidh níos éifeachtaí a chur i gcrích. 3. Cuspóirí Leagtar amach cuspóirí an tionscnaimh seo i dTábla 1. Tábla 1: Cuspóirí beartais ginearálta, sonracha agus oibríochtúla GINEARÁLTA || SONRACH || OIBRÍOCHTÚIL Sláinte agus sábháilteacht daoine a úsáideann fearais agus feistis gháis a chosaint níos fearr, chomh maith lena bhfeidhmiú iomchuí a áirithiú || Sonraí ábhartha leordhóthanacha maidir le feidhmiú agus sábháilteacht a bheith ar fáil maidir le coinníollacha an chreata a áirithiú || An cineál faisnéise nach mór a chur in iúl maidir leis na cineálacha gáis agus brú an tsoláthair lena mbaineann a úsáidtear sna Ballstáit a shonrú Soiléireacht na gceanglas a áirithiú || Na forálacha a shoiléiriú Cothrom iomaíochta a fheabhsú d'oibreoirí eacnamaíocha na hearnála || Soiléireacht dhlíthiúil maidir le cur i bhfeidhm reachtaíocht níos sonraí an AE a áirithiú || Airteagal nua ginearálta maidir le reachtaíocht níos sonraí an AE a thabhairt isteach Ceanglas Riachtanach 3.5 maidir le húsáid réasúnach fuinnimh a shoiléiriú An comhthéacs rialála Eorpach a shimpliú i réimse fearas agus feisteas gáis || Áirithiú go bhfuil reachtaíocht cothrom le dáta || Deireadh a chur leis an eisiamh as dáta maidir le fearais a bhfuil gnáth-theocht uisce níos airde ná 105oC acu. Soiléireacht an raoin feidhme a áirithiú || An raon feidhme a shoiléiriú trí shainmhínithe earnáil-shonracha a chur ar fáil 4. Roghanna beartais Rinneadh trí rogha éagsúla a mheas: (a) "dada a dhéanamh" mar rogha bhunlíne; (b) rogha "reachtaíocht bhog" (rogha malartach neamhreachtach a bhaineann le léirthuiscintí a eisiúint); agus (c) rogha "beart reachtach" (an téacs dlíthiúil a athrú). Rinneadh anailís ar leith ar na tionchair a bhain le gach rogha beartais i ndáil le gach ceann de na réimse feabhsúcháin a aithníodh. Ar dtús, rinneadh anailís cháilíochtúil ar leith ar na roghanna éagsúla beartais maidir le gach fadhb. Rinneadh grinnanailís ina dhiaidh sin ar thionchair shóisialta agus eacnamaíocha na roghanna go léir. 5. Measúnú Tionchar Leagtar amach na cineálacha tionchair a mheastar gurb iad na cinn is ábhartha i dTábla 2. Tábla 2: Na cineálacha tionchar is ábhartha maidir le hathbhreithniú Threoir na bhFearas Gáis Réamhscagadh maidir le hÁbharthacht na dTionchar Cineál Tionchair || Ábhartha? Tionchair eacnamaíocha Feidhmiú an mhargaidh inmheánaigh agus iomaíocht || Ábhartha Iomaíochas, trádáil agus sruth infheistíochta || D'fhéadfadh a bheith ábhartha Costais oibriúcháin agus seoladh gnólachtaí/FBManna || Ábhartha Ualaí riaracháin ar ghnólachtaí || Ábhartha Údaráis phoiblí || Ábhartha Taighde agus nuálaíocht || D'fhéadfadh a bheith ábhartha Tomhaltóirí agus teaghlaigh || Ábhartha Tríú tíortha agus caidreamh idirnáisiúnta || D'fhéadfadh a bheith ábhartha Tionchair shóisialta Fostaíocht agus margaí saothair || D'fhéadfadh a bheith ábhartha Caighdeáin agus cearta a bhaineann le cáilíocht phoist || D'fhéadfadh a bheith ábhartha Sláinte agus sábháilteacht phoiblí || Ábhartha Ós rud é nach bhfuil údar maith leis an raon feidhme a mhodhnú, ní bheidh aon athrú ar chreat dlíthiúil Threoir na bhFearas Gáis. Mar thoradh air sin, is iad na hoibreoirí eacnamaíocha agus na geallsealbhóirí eile céanna a bheidh i gceist agus is éard atá sna hathruithe molta ná iarracht le feabhas a chur ar inléiteacht agus soiléireacht an raoin feidhme, na mBunriachtanas agus na forálacha eile. Ós rud é nach bhfuil ann d'fhadhbanna coincréiteacha ar leith ar gá díriú orthu, is léir nach mbeidh tionchair shuntasacha eacnamaíocha, shóisialta ná chomhshaoil ag na modhnaithe molta ach amháin na mionthionchair mar thoradh ar an soiléiriú, rud a dhéanfar cur i bhfeidhm Threoir na bhFearas Gáis a éascú. Dá bhrí sin, ní féidir sonraí cainníochtúla maidir le haon tionchair ar leith a fháil. Mar sin, déileáladh leis na miontionchair lena bhfuiltear ag súil ar shlí iomchuí trí mheasúnú cháilíochtúil a dhéanamh, le cur le cumas rogha na tosaíochta a aimsiú. Mar shampla, is féidir measúnú a dhéanamh chun a fháil amach cibé an gcuireann na hathruithe molta le sábháilteacht agus cibé an gcuireann éifeachtaí rogha ar leith réiteach seasmhach ar fáil don saincheist a aithníodh. Rinneadh measúnú, chomh fada agus ab fhéidir, faoi na himpleachtaí costais a d'fhéadfadh titim ar mhonaróirí agus údaráis mar gheall ar chur i bhfeidhm athraithe molta. Ní mór a thabhairt faoi deara, áfach, nárbh fhéidir luach airgid a chur ar na héifeachtaí ós rud é nach ndéantar aon athrú i ndáiríre ar an gcreat dlíthiúil leis na hathruithe molta. Is iad na tionchair shóisialta tairbhí sláinte agus sábháilteachta na suiteálaithe agus úsáideoirí fearas gáis. D'fhéadfadh go mbeadh tionchar beag dearfach ar fhostaíocht agus baint amach cuspóirí amhail sprioc An Eoraip 2020 le méadú 20% a fháil amach ó thaobh éifeachtúlachta fuinnimh de mar gheall ar an soiléireacht dhlíthiúil feabhsaithe agus infhaighteacht na sonraí ábhartha d'fhonn táirgí sábháilte agus éifeachtúil ó thaobh fuinnimh de a áirithiú. Tá achoimre ar thorthaí na bpríomhthionchar agus a raon feidhme léirithe i dTábla 3. Tábla 3: Na tionchair is ábhartha maidir le hathbhreithniú Threoir na bhFearas Gáis Tionchair fhoroghanna na tosaíochta || Saincheist 2 || Saincheist 3 || Saincheist 4 || Saincheist 5 || Saincheist 6 Tionchar sóisialta || Ní bheidh aon tionchar ach amháin go ndéanfar sábháilteacht táirgí ag a bhfuil gnáth-theocht uisce níos airde ná 105oC a áirithiú || Laghdú beag ar líon na dtáirgí neamhchomhlíontacha || Feabhsaítear sábháilteacht úsáideoirí agus an tsuiteálaí || Cuirtear le sprioc An Eoraip 2020 a bhaint amach, laghdú ar líon na dtáirgí neamhchomhlíontacha || Feabhsaítear sábháilteacht úsáideora, laghdú ar líon na dtáirgí neamhchomhlíontacha Tionchar eacnamaíoch || Tiochar ar iomaíochas costais || Ceann ar bith || Cuireann soiléiriú ar an raon feidhmiú le léirthuiscint || Coigilt trí shoiléireacht theicniúil agus dhlíthiúil || Coigilt trí shoiléireacht theicniúil agus dhlíthiúil || Staid dhlíthiúil níos soiléire, faireachán margaidh níos éasca Tionchar ar chumas chun nuáil a dhéanamh || Ceann ar bith || Ceann ar bith || Ullmhacht níos fearr maidir le forbairt táirgí a infheistiú, rochtain níos éasca ar an margadh || Éascú ar fhorbairt táirgí || Ceann ar bith Tionchar ar iomaíochas idirnáisiúnta || Ceann ar bith || Ceann ar bith || Ceann ar bith || Tagann feabhas ar an iomaíochas idirnáisiúnta le dearaí níos sofaisticiúla || Ceann ar bith Tionchair ar FBManna || Ceann ar bith || Ceann ar bith || Ceann ar bith || Ceann ar bith || Ceann ar bith 6. Comparáid idir na Roghanna Ar bhonn thoradh an ghrinnmheasúnaithe ar na roghanna, rinneadh comparáid lena fháil amach cé acu roghanna a mbeadh glantairbhí mar thoradh leo. Leagadh torthaí na gcomparáidí amach in aon tábla comparáide amháin d'fhonn na tionchair a léiriú agus chun roghanna na tosaíochta a roghnú (Tábla 4). Bhí éifeachtacht, éifeachtúlacht agus comhleanúnachas an rogha mar chuid de na critéir a úsáideadh chun measúnú á dhéanamh ar na roghanna. Tábla 4. Comparáid idir na roghanna beartais || Éifeachtacht || Éifeachtúlacht Tairbhí costais || Comhleanúnachas (an gcuireann an rogha le rialáil níos fearr agus le Gníomh um an Margadh Aonair) Raon feidhme - Cuimsiú táirgí a) Ná déan aon rud || 0 || 0 || 0 || 0 b) Reachtaíocht bhog || 0 Ní bhainfear sainchuspóir amach ós rud é go mbeidh an teorainn teochta 105oC fós ann agus mar sin is féidir cur i bhfeidhm Threoir na bhFearas Gáis a sheachaint. || - Beidh na costais a bhaineann leis na riachtanais léirithe fós ann || 0 Níor aithníodh aon cheann || 0 Gan athrú, ní chuirfidh sé leis c) Beart reachtach || ++ Bainfear sainchuspóirí amach ina n‑iomláine; sláinte agus sábháilteacht feabhsaithe; staid dhlíthiúil shoiléir || 0 Tionchar ar bith ach cothrom iomaíochta níos fearr, go teoiriciúil, do mhonaróirí || + Ualach riaracháin laghdaithe mar thoradh ar shoiléireacht dhlíthiúil, agus laghdú costais dá bharr || ++ Rogha is fearr ó thaobh rannchuidithe de; staid dhlíthiúil shoiléir Téarmaíocht earnáil-shonrach agus sainmhínithe a) 0 || 0 || 0 || 0 b) + Sainchuspóirí comhlíonta i bpáirt ach ní bhainfear soiléireacht dhlíthiúil amach; tiocfaidh riachtanais nua léirthuisceana chun cinn i gcás táirgí nuálacha || - Costas mar thoradh ar na riachtanais léirthuisceana a bheidh fós ann ar bhonn gach cáis || + Laghdú beag ar líon na dtáirgí neamhchomhlíontacha || + Cuirfear leis beagán c) ++ Sainchuspóirí bainte amach ina n‑iomláine mar thoradh ar shoiléiriú an raoin feidhme agus na gCeanglas Riachtanacha; staid dhlíthiúil shoiléir || 0 Gan aon chostas ar leith; déanfar cur i bhfeidhm a éascú a bhuíochas don soiléireacht, coigilt mar thoradh air sin || ++ Ualach riaracháin laghdaithe mar thoradh ar shoiléireacht dhlíthiúil; laghdú ar líon na dtáirgí neamhchomhlíontacha agus sábháilteacht níos fearr dá bharr || ++ Rogha is fearr ó thaobh rannchuidithe de; staid dhlíthiúil shoiléir deimhnithe An cineál gáis agus an brú an tsoláthair lena mbaineann a chur in iúl a) 0 || 0 || 0 || 0 b) - Ní bhainfear sainchuspóirí amach mar go bhféadfadh spleáchas ar shonraí ábhartha sábháilteachta gan tras-sheiceáil a bheith mar thoradh ar threoir a chur ar fáil, d'fhéadfadh dearaidh neamhshábháilte teacht ar an margadh, níl aon ráthaíocht ann ó thaobh cháilíocht na sonraí. || - Costas a bhaineann leis an gá a bheidh ann le treoir a nuashonrú go minic, costais a bhaineann le deacrachtaí maidir le sonraí leordhóthanacha a fháil. || - Níl aon ráthaíocht ann ó thaobh laghdú ar tháirgí neamhchomhlíontacha, d'fhéadfaí geallsealbhóirí a chur ar mhíthreoir má braitheann siad ar an dáta a fhoráiltear. || - Gan aon rannchuidiú c) ++ Sainchuspóirí bainte amach ina n‑iomláine; cuirfear faisnéis sábháilteachta agus cur chun feidhme leordhóthanach ar fáil; staid dhlíthiúil shoiléir || ++ Laghdófar costais mar gheall ar shonraí iontaofa a bheith ar fáil; laghdú ar ualach riaracháin; déanfar rochtain ar an margadh a éascú le bealaí chun comhoiriúnachta táirgí a fhíorú || ++ Laghdú ar tháirgí neamhchomhlíontacha; laghdú ar chostais de bharr soiléireachta dhlíthiúil agus theicniúil; éascaítear forbairt táirgí || ++ Rogha is fearr ó thaobh rannchuidithe de; staid dhlíthiúil shoiléir deimhnithe Úsáid réasúnach fuinnimh a) 0 || 0 || 0 || 0 b) + Sainchuspóirí comhlíonta i bpáirt, soiléireacht níos fearr maidir le reachtaíocht níos sonraí, ach deacrachtaí fós ann maidir le na rialacháin ba cheart a chur i bhfeidhm a aithint. || - Costais a bhaineann le treoir a fhorbairt, costais ar mhonaróirí mar gheall ar an ualach riaracháin a bhaineann leis an reachtaíocht is infheidhme a aithint || + D'éascófaí aithint reachtaíochta beagán le treoir; laghdú beag ar tháirgí neamhchomhlíontacha || 0 Chuirfí leis beagán; gan aon athrú ar staid dhlíthiúil neamhshoiléir c) ++ Sainchuspóirí bainte amach ina n‑iomláine agus comhleanúnachas reachtaíocht an AE bainte amach; cuirfear soiléireacht dhlíthiúil ar fháil || + Laghdú ar ualach riaracháin, éascú ar aithint reachtaíochta, ní dhéanfar ceanglais a fhorluí, spáráil airgid dá bharr. || ++ Laghdú ar tháirgí neamhchomhlíontacha; déanfar forbairt táirgí nua a éascú le staid dhlíthiúil shoiléir || ++ An rogha is fearr ó thaobh rannchuidithe de; cuirtear le sprioc An Eoraip 2020 maidir le héifeachtúlacht fhuinnimh a fheabhsú; cuirtear le comhleanúnachas reachtaíocht an AE Riachtanais a) 0 || 0 || 0 || 0 b) 0 Níl ann ach tionchair bheaga mar níor aithníodh aon lochtanna sna ceanglais atá ann faoi láthair || - Costais bheaga a bhaineann le treoir a fhorbairt || + Laghdú beag ar líon na dtáirgí neamhchomhlíontacha || + Cuirfear leis beagán c) ++ Sainchuspóirí bainte amach ina n‑iomláine, soiléiréacht na gceanglas dlíthiúla áirithithe || + Gan aon chostas ar leith ach amháin laghdú na gcostas maidir le faireachán ar an margadh || + Ualach riaracháin laghdaithe de bharr inléiteachta feabhsaithe na gceanglas; déanfar faireachán ar an margadh a éascú || + Cuirfear leis beagán 7. Faireachán agus Meastóireacht Bunófar faireachán agus meastóireacht éifeachtacht na reachtaíochta ar aiseolas arna fháil trí na sásraí comhoibrithe éagsúla amhail an Mheitheal um Fhearais Gháis agus grúpa um Chomhar Riaracháin Threoir na bhFearas Gáis. Déanfaidh grúpa um Chomhar Riaracháin Threoir na bhFearas Gáis plé go háirithe ar na cláir náisiúnta um faireachas ar an margadh agus toradh chur i bhfeidhm na gclár sin, líon na dtáirgí neamhchomhlíontacha a braitheadh, an cineál neamhchomhlíonta, srl. Tabharfar cuireadh do na Ballstáit córas RAPEX, bunachar sonraí ICSMS chomh maith leis an nós imeachta fógartha maidir leis an gclásal cosanta a úsáid. Gheofar tuilleadh aiseolais ó na sásraí comhoibrithe arna soláthar ag Rialachán 765/2008 faoin gCreat Nua Reachtaíochta. Bainfear úsáid as táscairí éagsúla bunaithe ar eolas arna sholáthar ag na húdaráis chun faireachán a dhéanamh ar laghdú líon na dtáirgí neamhchomhlíontacha I gcomhréir lena bheartas um "Rialáil chliste" déanfaidh an Coimisiún measúnú ar éifeachtacht Threoir na bhFearas Gáis laistigh de thréimhse 5 suas go 10 mbliain ar a mhéid tar éis dháta chur i bhfeidhm an Rialacháin.